રાજકોટના એસટી ડેપોના મેનેજરને એક ઘમકી ભર્યો પત્ર મળી આવ્યો હતો. આ પત્રમાં રાજકોટ એસટી ડેપો અને સૌરાષ્ટ્ર યુનિવર્સિટીને બોંબથી ઉડાવી દેવાની વાત લખી હતી. આ સમગ્ર પત્ર હિંદીમાં લખાયો છે. સુરેન્દ્રનગરના સાયલાના કોઈ ધીમંત નિમાવતના નામથી આ પત્ર મળ્યો હતો. પત્ર લખનારે પોતાને ઈન્ડિયન મુજાહિદ્દીનનો માણસ હોવાનો ઉલ્લેખ કર્યો હતો. જો કે મહત્વની વાત એ છે કે આ પત્રમાં તેણે ભાજપના અધ્યક્ષ અમિતશાહ અને રાજ્યના પ્રદેશ પ્રમુખ વિજય રૂપાણીના ઘરને પણ બોંબથી ઉડાવી દેવાની ઘમકી આપી હતી.